open-index/open-wikipedia-markdown huggingface dataset:
Korfu-deklarasjonen

**Korfu-deklarasjonen** er en avtale som gjorde opprettelsen av Kongeriket Jugoslavia mulig. Det serbiske parlamentet i eksil fattet i 1916 et vedtak om å opprette Kongeriket Jugoslavia i et møte i Korfus kommunale teater på Korfu i Hellas. Deklarasjonen ble underskrevet mot slutten av den første verdenskrig, den 20. juli 1917, av Den jugoslaviske komiteen. Komiteen bestod av eksilpolitikere som representerte slovenere, kroatere og serbere boende i Østerrike-Ungarn og representanter for Kongedømmet Serbia, med politisk sponsing fra Storbritannia og Frankrike under deres erklærte prinsipper om nasjonal selvbestemmelse.

Deklarasjonen var første steg på veien til etableringen av den nye Staten Jugoslavia. Den forutsatte et parlamentarisk monarki under Karađorđević dynastiet, med udelelig territorium og enhetlig makt, med de tre nasjonale kirkesamfunn og de latinske og kyrilliske alfabeter like for loven, religionsfrihet og allmenn stemmerett. Det ga mulighet for en konstituerende forsamling for å etablere en grunnlov som ville være opprinnelsen til all makt.

De to som var hovedsakelig ansvarlige for å utforme ordlyden i Korfu-deklarasjonen var den serbiske statsministeren Nikola Pašić og den kroatiske eksilpolitikeren Ante Trumbić, som jobbet for å overvinne offisiell serbisk motstand. Pašić og det serbiske domstolspartiet hadde vært innstilt på en enkel utvidelse av Stor-Serbia ved hjelp av ensidige territorielle gevinster som et resultat av et slagent Østerrike-Ungarn. Utbruddet av februarrevolusjonen i Russland hadde trukket Serbias stormaktmester fra det diplomatiske bordet. Pašić gjorde et kompromiss ved å undertegne erklæringen, og begynte å jobbe bak i kulissene i et forsøk på å diskreditere Den jugoslaviske komiteen*,* i tilfelle de allierte skulle anse komiteen som den rettmessige regjering i eksil ved den kommende våpenhvilen.

Som en følge av dette ble Kongeriket av serbere, kroater og slovenere etablert den 1. desember 1918. Trumbić ble utnevnt til utenriksminister, og Pašić fant seg selv midlertidig uten makt.

## Referanser

 


## Eksterne lenker
*  The Corfu Declaration på FirstWorldWar.com
Nonthaburi (provins)

**Nonthaburi (provins)** er en forstadsprovins til Bangkok i det sentrale Thailand, like nord for Bangkok. Den inngår som en av de seks provinsene i metropolområdet Stor-Bangkok.

Provinsen er 622,3 kvadratkilometer stor og har en befolkning på 986&nbsp;534 (2006), noe som gir en folketetthet på 1585 pr kvadratkilometer – den nest høyeste i Thailand. Nonthabury er like urbanisert som hovedstaden og grensen mellom dem er vanskelig å trekke, den er en del av Stor-Bangkok.

## Distriktene
Provinsen Nonthaburi er delt inn i seks distrikter (*amphoe*), som er sentralstyrte, og som igjen er delt inn i 52 underdistrikter og 309 landsbyer. Distriktene er:

Det er i tillegg lokalstyrte kommuner som følger andre grenser.

## Referanser




## Eksterne lenker
*
Vidovdan

**Vidovdan** (Видовдан) er en religiøs høytid. Den feires 28. juni av ortodokse serbere og bulgarere. I Bulgaria heter den Vidovden (Видовден) eller Vidov Den (Видов ден).

Dagen har også andre historiske betydninger hovedsakelig for serbere:

* 28 juni 1389 beseiret Det osmanske riket Serbia i slaget ved Kosovosletta. 
* 28 juni 1914, Franz Ferdinand blir skutt og drept i Sarajevo av Gavrilo Princip. Også kjent som «skuddene i Sarajevo».
* 28. juni 1919, Versaillestraktaten blir underskrevet og avslutter første verdenskrig.
* 28. juni 1921, den serbiske Kong Alexander I av Jugoslavia erklærer den nye grunnloven for gjeldende. Den er også kjent som Vidovdan grunnloven (*Vidovdanski ustav*).
* 28. juni 2001 Slobodan Milošević ble deportert til Hague for rettssaken.
Dråpe

En **dråpe** er en liten mengde væske, som er helt eller nesten helt avgrenset av frie overflater. Den enkleste måten å lage en dråpe er å la væske renne sent fra den laveste enden av en vertikal og smal sylinder. Når den hengende dråpen blir stor nok, blir den ustabil og løsner. Dråper kan også dannes ved kondensasjon av en underkjølt damp eller ved atomisering av større væskemengder. Vekten på den største dråpen som kan henge fra enden av en sylinder med radius *a* er omtrent: 

:mg = 3 \pi a  \lambda  \cos \alpha

der λ er overflatespenningen til væsken og α er kontaktvinkelen med sylinderen. Dette forholdet er grunnlaget for en nyttig metode for å måle overflatespenningen på. 

På grunn av den forskjellige brytningsindeksen til vann og luft, kan regndråper refraktere og reflektere sollys og regnbuer oppstår.

## Eksterne lenker
* 
* Liquid Sculpture - bilder av dråper
Sony Vegas Pro

**Sony Vegas Pro** er et videoredigeringsprogram for ikkelinjær redigeringssystemer (NLE) som opprinnelig ble publisert av programvarefirmaet Sonic Foundry, men i dag er eid og utviklet av Sony Creative Software. Det ble først opprettet for redigering av lyd, men fra versjon ble også videoredigering en del av programmet. Det har muligheten for redigering av flersporsvideo og lyd i sanntid med ubegrenset antall spor, uavhengig av billedoppløsning for videosekvensering, komplekse effekter og verktøy for kompositering (kombinere visuelle elementer fra ulike kilder til et bilde), støtte for 24-bit/192 kHz audio, støtte for effekter som VST og DirectX, og miksing av Dolby Digital surround-lyd.

Opp til versjon 10 kunne Vegas Pro kjøre på operativsystemet Microsoft Windows XP (kun 32-bit), Vista og Windows 7 (både 32- og 64-bit). Versjon 11 av redigeringsprogrammet oppga støtte for Windows XP.

## Litteratur
* Pitt, Ben (21. juni 2010): «Sony Vegas Movie Studio HD Platinum 10 review», *PC Pro*.
* Stafford, Alan (2. desember 2010): «Sony Vegas Pro 10: Advanced Video Editor Adds 3D», *PCWorld*.

## Eksterne lenker
* 
* ''Sony Vegas Pro'' hos Sony Media Software
Samuel Crooks

**Samuel Dickinson Crooks** (født 16. januar 1908 i Bearpark, Durham, England, død 3. februar 1981 i Belper, Derbyshire, England) var en engelsk landslagsspiller i fotball som spilte for fem engelske klubber. Han var også manager for fem engelske klubber. 

Crooks spilte 26 landskamper for .

## Biografi
Samuel Crooks startet sin fotballkarriere i Tow Law Town før han gikk til Durham City i mai 1926. Året etter kjøpte Derby County Crooks for £300, og han debuterte for Derby den 10. september 1927 i en ligakamp mot Leicester City. I april 1930 debuterte han på det engelske landslaget da England slo  5-2, mens han scoret sitt første landslagsmål for England da de slo  5-1 den 20. oktober 1930.  

Crooks spilte for Derby County ut 1946/47 sesongen, men fra februar 1946 var han også ansatt som talentspeider i klubben. I desember 1949 ble han ansatt som spillende manager i Retford Town før han i 1950 ble manager for Shrewsbury Town. Samuel Crooks var manager i Shrewsbury fram til sommeren 1954, deretter jobbet han noen år som spillende manager i Gresley Rovers.

I mai 1957 ble Burton Albion hans neste arbeidsgiver, men dette engasjementet varte bare til november 1957. I 1958 returnerte han til jobben som manager i Gresley Rovers før han i 1959 startet på sin siste managerjobb, denne gang for Heanor Town.

I årene 1960 til 1967 var Crooks engasjert som talentspeider for Derby County. 

## Karriere som fotballspiller

### Landslagskarriere for England

### Klubblag

## Karriere som fotballmanager

### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1 

## Eksterne lenker
*
Samarbeidende Sparebanker

:

**Samarbeidende Sparebanker AS** eier 19,50 prosent av SpareBank 1 Gruppen.

## Medlemsbanker
Per 9. april 2025 består «Samarbeidende Sparebanker» av:
*SpareBank 1 Gudbrandsdal
*SpareBank 1 Hallingdal Valdres
*SpareBank 1 Lom og Skjåk
*SpareBank 1 Nordmøre
*SpareBank 1 Ringerike Hadeland
*SpareBank 1 Helgeland 
*SpareBank 1 Østfold Akershus
*Sparebank 1 Sogn og Fjordane
1. Oktober 2024 fusjonerte Sparebank 1 Sør-Øst med SR-Bank og ble til Sparebank 1 Sør-Norge. Sparebank 1 Sør-Øst gikk dermed ut av alliansen.

## Aksjeposter

*SpareBank 1 Gruppen AS
*SpareBank 1 SamSpar AS

## Referanser
Aleksandar av Jugoslavia (1945)

**Aleksandar Karađorđević** av Jugoslavia (serbisk: *Њ.К.В. Принц Престолонаследник Александар II*; født 1945) er det nåværende overhodet for Karađorđević-familien og tronpretendent for Jugoslavia og Serbia. Siden 2001 bor han sammen med sin familie i Det kongelige slott i Beograd.

Aleksandar ble født i landflyktighet i London. Det sies at det britiske utenriksdepartementet tillot at morens hotellsuite ble jugoslavisk territorium for en dag for at barnet skulle kunne få rettigheter som jugoslavisk statsborger. I andre versjoner skal tillatelsen ha blitt gitt av Winston Churchill eller av kong Georg VI. Det mangler imidlertid dokumentasjon på at hotellsuiten midlertidig ble gjort til jugoslavisk territorium.

## Referanser
Stian Smestad

**Stian Smestad** (født 1976) er en norsk skuespiller og filmregissør. Han hadde tittelrollen i langfilmen *[[Håkon Håkonsen (film)|Håkon Håkonsen]]* fra .

Smestad har studert film i London, hvor han har en bachelor i filmproduksjon og en master i interaktive medier. Han har vært regissør på både reklamefilmer, kortfilmer og musikkvideoer.

## Priser og utmerkelser
* 2006: Gullblyanten for KiMs «Krønsja»

## Referanser


## Eksterne lenker
* 
* 
*
Jawa Tengah

**Jawa Tengah** eller **Sentral-Java** er en provins i Indonesia. Hovedstaden er Semarang. Folketallet er 32&nbsp;382&nbsp;657 (2010).

Sentral-Java ble kraftig rammet av jordskjelv i 2006.

## Byer i provinsen
Det er mange byer i Sentral-Java, for eksempel Ambarawa, Banjar Negara, Banyumas, Batang, Blora, Boyolali, Brebes, Cilacap, Demak, Grobogan, Jepara, Kajen, Karang Anyar, Kebumen, Kendal, Klaten, Kudus, Magelang, Mungkid, Pati, Pekalongan, Pemalang, Purbalingga, Purwodadi, Purwokerto, Purworejo, Rembang, Salatiga, Semarang, Slawi, Sragen, Sukoharjo, Surakarta, Tegal, Temanggung, Wonogiri og Wonosobo.

## Referanser


## Eksterne lenker
*
Open de Madrid Golf Masters

**Open de Madrid Golf Masters** er en golfturnering på Europatouren som spilles i eller i nærheten av den spanske hovedstaden Madrid. I 2006 er turneringens offisielle navn **XXXII Banco Madrid Valle Romano Open de Madrid Golf Masters**, men den har hatt flere andre sponsornavn tidligere. Turneringen har vært arrangert årlig siden 1968, med unntak av 1994&ndash;2000, og har hatt offisiell status på Europatouren siden oppstarten i 1972.

## Vinnere siden 2001
Madrid Open

**Madrid Open** kan vise til:

*Madrid Open (tennis) - tennissturnering
*Open de Madrid Golf Masters - golfturnering
Gunstein Draugedalen

**Gunstein Draugedalen** (født 28. september 1946 i Kviteseid i Telemark) er en norsk sanger og komponist. Han er mest kjent for sine tolkninger av evangeliske sanger fra den kristne bedehustradisjonen.

Gunstein Draugedalen er utdannet ved Musikkonservatoriet i Oslo (senere NMH), med Gunnar Martinsen som lærer, og ved Ansgar bibelskole i Oslo. 

Han debuterte med sin barytonrøst på EP-en *Jeg følger min frelser* i 1964. Siden har det blitt over 40 soloinnspillinger og et samlet salg på over 250 000 eksemplarer. På *Om hundrede år er allting glemt* fra 2003 tok Draugedalen for seg Knut Hamsun-tekster som han han selv med stort hell har tonesatt. Draugedalen har også tonesatt en rekke andre poeter, som Trygve Bjerkrheim, Åse-Marie Nesse, Trygve Naper, Oddmund Haugen og Haldis Reigstad. "Doggdropen" og "Tett ved sida mi går Jesus" er Draugedalens mest kjente sanger.

Draugedalens innspilling av CD-en *Blott en dag* fra 2007, sammen med den svenske pianisten Lennart Jernestrand, ble kåret til årets beste kristne plate i avisa Vårt Land. 

Draugedalen har ved siden av sin sangkarriere også virket som pastor i Det norske misjonsforbunds menighet i Kristiansund, samt i en årrekke vært innehaver av Conradis begravelsesbyrå i Grimstad. 
 
Draugedalen har fire voksne barn og er i dag bosatt på Krøderen.

## Diskografi
* *Pilegrimsveg* 1992
* *[[Sorgen og gleden]]* 1993
* *Jeg løfter mine øyne* 1995
* *Doggdropen* 1996
* *Mine første sanger* 1998
* *Von* 1999
* *Om hundrede år er alting glemt* 2003
* *Ren og rettferdig* 2003
* *Djupe spor* 2005
* *Blott en dag* 2007
* *Ver ikkje redd* 2009
* *Hjemme i himlen*

## Referanser


## Eksterne lenker
* Intervju i ''Vårt Land'' 2006
* Oversikt over tilgjengelige plateinnspillinger (med lydeksempler)
Walther PP

**Walther PP** (Walther Polizei-Pistole) er en pistol designet av den tyske våpenprodusenten Walther Waffenfabrik i 1929 beregnet for politiet.

## Design
Pistolen kom i to utgaver, «Polizei-Pistole» **PP** (*politipistol*) og «Polizei-Pistole Kriminal» **PPK** (*kriminalpoliti-pistol*) hvor sistnevnte ble introdusert i 1931, og var en kortere versjon beregnet på å bli båret skjult. Forkortelsen blir ofte mistolket for «Polizei-Pistole Kurz», (*kort politipistol*) på grunn av dette. Begge pistolene har double-action avtrekk, er masseretardert sluttstykke og utvendig hane. Det vanligste kaliberet for PP og PPK er 7,65 x 17 mm Browning men de ble også produsert i 9 x 17 mm Browning, 6,35 mm og .22 Long Rifle

## Produksjon
Pistolene ble produsert i stort antall under den andre verdenskrig og var populære i Wehrmacht og sivilt. Pistolen konkurrerte hardt mot de lignende pistolene Mauser HSc og Sauer 38H. PP/PPK pistolene ble stemplet med «Waffenfabrik Walther, Zella-Mehlis» frem til 1945.  Etter krigen ble pistolen produsert på lisens i Frankrike av Manurhin ifra 1952 til 1986. Disse ble stemplet  med «Manurhin St. Etienne» eller «Walther Ulm», selv om begge typer ble produsert på Manurhinfabrikken. Pistolene produseres også i USA av Smith & Wesson på lisens. Pistolene har etter andre verdenskrig også blitt kopiert i stor utstrekning.

## Trivia
James Bond brukte PPK i noen av filmene, før han gikk over til Walther P99. Detektiven Knut Gribb bruker også denne pistolen.

## Referanser


## Kilder
* Modern Firearms

## Eksterne lenker
* 
* Produsentens offisielle informasjon om våpenet (engelsk)
* Nazarian's Gun's Recognition Guide 
* Bilder av PP-serien
Atari Jaguar

**Atari Jaguar** var et videospillkonsoll som ble introdusert i USA i november 1993. Det var ment å ta opp kampen mot Sega Mega Drive (kjent i Nord-Amerika som «Genesis») og Super Nintendo Entertainment System som den neste generasjonens plattform. Den ble framstilt som det «det første 64-bit systemet». Systemet endte til slutt opp som en kommersiell flopp og tvang Atari til å gå ut av maskinvarebransjen.

## Referanser
Bruvoll/Halvorsen

**Bruvoll/Halvorsen** er en folkemusikkduo som består av gitaristen Tore Bruvoll og kvederen Jon Anders Halvorsen. Duoen har eksistert siden 2000. De er kjent for å bearbeide den eldste delen av den norske vokale folkemusikktradisjonen slik at resultatet blir en lavmælt blanding av folkemusikk og mer moderne visesang. 

Duoen har turnert adskillig både nasjonalt og internasjonalt og har gitt ut platen *[[Nattsang]]* på Grappa Musikkforlag i 2004. De fulgte de opp med platen *[[Trillar for to]]* i 2007, en utgivelse med en rekke gjestemusikere og et mer åpent lydbilde samt en del egenskrevne sanger. Platen mottok svært gode kritikker. *Det de gjør er så delikat, fengende og ikke minst tankevekkende. De har på en fortreffelig måte klart både å åpne en gammel sangskatt for en ny tid, samtidig som de har tilføyd egne bidrag som skinner med samme glød som de mer tilårskomne folketonene (Svein Andersen, Aftenposten)* 

Duoen har mottatt Norsk kulturråds ensemblestøtte.

## Diskografi
*2004 *[[Nattsang]]*
*2007 *[[Trillar for to]]* (Heilo) 12 spor

## Eksterne lenker
* 
* 
* https://www.facebook.com/bruvollhalvorsen?fref=ts
The Simpsons Archive

**The Simpsons Archive**, også kjent som **snpp.com** eller kun **SNPP** (forkortelse for «Springfield Nuclear Power Plant»), er en nettsted av og for fans av den animerte TV-serien *[[Simpsons]]*. Den ble startet i 1994 på initiativ fra særlig Gary Goldberg, og utvikles og vedlikeholdes av dusinvis av frivillige fra blant annet newsgroupen *alt.tv.simpsons* og *Simpsons*-relaterte forum og diskusjonsgrupper på Internett. Nettstedet har informasjon om hvert eneste aspekt av tegnefilmserien. Det er ingen videoer eller annen media, kun tekst, for å unngå juridiske konflikter med rettighetsinnehaverne.

Matt Groening, skaperen av TV-serien, har blitt sitert i den argentinske avisen *La Nación* med å si at: «Noen ganger må vi titte på nettstedene til fansen for å huske [hva vi har gjort tidligere]: en av de beste er *snpp.com*. Jeg har ingen ide om hva initialene står for, men det har en mengde med stoff. Skjønt for dem er hver eneste episode den verste noen gang.»

## Referanser


## Eksterne lenker
* The Simpsons Archive
Eid

**Eid** har flere betydninger.

## Norsk geografi
*Eid* (fra norrønt ) viser til et landområde med vann eller sjø på begge sider som er bindeledd mellom to landområder, som Panamaeidet. Se Eid (landform).

Eid er også stammen for en rekke gårds- og stedsnavn, med Eide og Eidet som de vanligste.
*Eid (Hordaland), en tidligere kommune i Hordaland
*Eid (Sogn og Fjordane), en tidligere kommune i Sogn og Fjordane
*Eid (Møre og Romsdal), en tidligere kommune i Møre og Romsdal
*Eid, middelalderens navn på tidligere Askim kommune i Østfold
*Eid (landform)
*Eid (Blaker), en gård på Blaker

## Muslimsk høytid
*Eid* (fra arabisk ) betyr «høytid» eller «fest» og uttales ofte «id» (transkripsjonen er etter engelsk mønster). Ordet brukes blant annet i forbindelse med de islamske høytidene:
*Eid al-fitr, avslutningen på ramadan.
*Eid al-adha, til minne om Ibrahims (Abrahams) villighet til å ofre sin sønn.

## Personer
*Anne Berit Eid, norsk orienteringsløper
Eid (landform)

**Eid** (av norrønt *eiði*), også kalt «landbro» eller «landbru», er en landstripe med vann på begge sider, som knytter sammen to landområder av mer betydelig fysisk størrelse enn landstripen. Motstykket til et eid er et sund, som er et innsnevret vannområde mellom to eller flere landområder.

En landbro er et eide som forbinder jordens største landmasser. Begrepet landbro brukes vanligvis i biogeologi for å beskrive landforbindelser som pleide å eksistere mellom kontinenter til forskjellige tider og var viktige for migrasjonen av mennesker og ulike dyre- og plantearter, som Beringia og Doggerland.

Det engelske ordet for eid er *isthmus*, lånt fra gresk *isthmos* av ellers ukjent opprinnelse. Det henviste særlig til Korint som er en gresk by på den smale landbroen eller eidet som forener halvøya Peloponnes med resten av det greske fastland.

## Beskrivelse

Et eid danner en naturlig landfast forbindelse mellom to fysisk større landområder. Mange øyer har også små eid som forbinder større hoveddeler på øya. Også mange langstrakte nes og halvøyer har eid som forbinder nesene og halvøyene med fastlandet eller hoveddelen av øyene de stikker ut fra.

Eid oppstår i relativt flate områder omgitt av vann, typisk på steder det kan være mulig å etablere en kanal over. Et interessant eksempel i så måte er Spangereidkanalen i Vest-Agder, som gjør det mulig for båter å krysse over eidet (Spangereid) mellom Njervesfjorden og Lenefjorden, uten å å måtte krysse utaskjærs rundt Lindesnes.

Mange eid består av morenemateriale på tvers av en fjordarm. Morenen demmer da opp en innsjø på innsiden og danner en landveis transportåre fra den ene til den andre siden av fjorden. Farriseidet på Raet danner et slikt eid på tvers av Larviksfjorden, med innsjøen Farris på innsiden. Mye tyder på at eidet har gitt innsjøen navn.

I større målestokk krysser Panamakanalen over eidet som forbinder Sør- og Nord-Amerika, og Suezkanalen krysser over eidet som forbinder de to kontinentene Afrika og Eurasia.

## Historisk betydning
I eldre tid ble ordet *eid* mye brukt om steder der en måtte dra båten over land mellom to vannveier. Det kunne dreie seg om en dal mellom to fjorder, eller om en vei forbi en foss. Ved å dra båten over land, over et eid, kunne en spare seg for en lang seilas, ofte også seilas utaskjærs i farlig farvann. Slike *[[båtdrag]]* kunne forbedres ved at en la *kavler*, korte trestokker, side ved side fra den ene stranda til den andre. Kavlene var et jevnt og godt underlag for å dra båter på. Fra Eidsvåg i Nesset innerst i Romsdal til Eidsøra ved Tingvollfjorden på Nordmøre var det et slikt båtdrag.

Landformbetegnelsen *eid* er opphavet til mange stedsnavn. Eid kommune i Sogn og Fjordane og Farriseidet i Vestfold er to eksempler. Askim i Østfold het i middelalderen *Eid*, for der dro folk båtene sine forbi de store fossene i Glomma sør for Øyeren. Eidskog i Hedmark har navnet sitt fordi det var der de kom over med båt fra Glomma til Vänern.

## Referanser


## Eksterne lenker
*
Tremaktspakten

**Tremaktspakten** var en pakt mellom Japan, Italia og Tyskland som ble undertegnet i Berlin 27. september 1940. Denne aksen «Berlin-Roma-Tokyo» gjorde at alliansen gikk under navnet «Aksemaktene».

## Bakgrunn
Traktaten ble undertegnet i Berlin, 27. september 1940, av Tyskland ved Adolf Hitler, Kongedømmet Italia ved utenriksminister Galeazzo Ciano og Japan ved ambassadør Saburo Kurusu. Det sentrale i pakten var dette punktet:

Pakten supplerte de to tidligere avtalene fra 1936, den tysk-japanske avtalen og Antikominternpakten.

Avtalen var rettet mot USA, og Japan håpet den ville virke avskrekkende, og derved unngå en krig med USA. Virkningen ble den motsatte, internt i den amerikanske administrasjonen styrket tremaktspakten de som ønsket en hardere linje overfor Japans aggressive fremferd i Øst-Asia.

Tremaktspakten fikk senere tilslutning fra Ungarn (20. november 1940), Kongedømmet Romania (23. november 1940), Republikken Slovakia (24. november 1940), Bulgaria (1. mars 1941), Kongeriket Jugoslavia (25. mars 1941) og Kroatia (15. juni 1941).

## Referanser


## Kilder

* Kershaw, Ian: *Skjebnevalg : ti beslutninger som endret verden, 1940-1941*, Historie & kultur 2009, ISBN 978-82-92870-17-4
20. serierunde i Tippeligaen 2006

**20. serierunde i Tippeligaen 2006** startet med fem kamper den 17. september, mens oppgjøret mellom Lillestrøm og Vålerenga spilles den 18. september. Runden ble avsluttet med kampen mellom Rosenborg og Tromsø den 28. september. Kampen ble utsatt på grunn av mistanke om smittsom hjernehinnebetennelse hos en av Tromsøs spillere. I tillegg hadde Tromsø problemer med å stille lag på 16 mann pga. ekstrem sykdom innad i stallen.

## Resultater

## Referanser
Dušan Simović

**Dušan Simović** (1882–1962) var en serbisk hærfører. Han er kjent for å ha gjennomført et statskupp i 27. mars 1941 etter at Jugoslavia ble med i Aksemaktene. Han sendte Prins Paul, som hadde underskrevet tremaktspakten, i eksil og gav makten til den da 17 år gamle Kong Peter II.

## Fotnoter


## Referanser
Bo Lundgren

**Bo Axel Magnus Lundgren** (født 11. juli 1947 i Kristianstad i Skåne län) er en svensk politiker, siviløkonom utdannet ved Lunds universitet 1972, riksdagsmedlem 1976–2004, visefinansminister og skatteminister 1991–94, partileder for Moderata samlingspartiet 1999–2003, riksgäldsdirektör og sjef for Riksgäldskontoret 2004–2013.

På bakgrunn av det dårlige valgresultatet ved valget i 2002 ble Lundgren tvunget til å gå av som partileder. Han forlot også sin plass i Riksdagen i 2004.

## Bibliografi
* (1989) *[[Sänk skatten för alla]]*
* (1998) *[[När bubblan brast]]*

## Referanser


## Eksterne lenker
* 
*
Vlado Tsjernozemski

**Vlado Tsjernozemski** (bulgarsk: Владо Черноземски) (født 19. oktober 1897, død 9. oktober 1934), født under navnet **Velitsjko Dimitrov Kerin** (bulgarsk: Величко Димитров Керин), var en bulgarsk-født revolusjonær og leiemorder. Han er kjent for å ha drept Aleksandar I av Jugoslavia i Marseille, Frankrike 9. oktober 1934. Etter at han avfyrte skuddene som drepte Kong Alexander I, den franske utenriksministeren og sjåføren ble han stoppet av en fransk politimann på hest. Folkemengden kom så til og slo ham til døde. Tsjernozemski var sjåfør for Ivan Mihailov som var leder for Den indre makedonske revolusjonære organisasjon.

Attentatet var et av de første i verden som ble filmet.

## Eksterne lenker
* Klipp fra attentatet
Billy McEwan

**William McEwan**, vanligvis kalt **Billy McEwan**, (født 20. juni 1951 i Cleland, North Lanarkshire, Skottland, død 17. februar 2022) var en skotsk fotballspiller som har spilt for seks engelske og to skotske klubber. Han har også vært manager for fem engelske fotballklubber samt midlertidig manger for en engelsk klubb.

## Biografi
Billy McEwan startet sin fotballkarriere i skotske Pumpherston Juniors før han gikk til Hibernian i 1969. Han spilte for Hibernian fram til 1973 da han signerte for engelske Blackpool. Deretter ble det spill for Brighton & Hove Albion, Chesterfield, Mansfield Town, Peterborough United og Rotherham United før han la opp i 1983.

McEwan fikk sin første managerjobb i Sheffield United i 1986, og han ledet denne klubben fram til januar 1988. Tre måneder senere ble han ny manager i Rotherham United, og med McEwan som sjef rykket Rotherham opp fra 4. divisjon i 1988/89 sesongen. Hans tredje jobb som manager var i Darlington fra mai 1992 der han ble erstattet av Alan Murray tidlig i 1993/94 sesongen.

I 1995 ble Billy McEwan ansatt i trenerstaben til Derby County og to ganger i hans periode i denne klubben måtte han steppe inn som midlertidig manager. Første gang var i april 1995 etter at Roy McFarland hadde fått sparken, mens andre gangen dette skjedde var i januar 2002 da Colin Todd måtte forlate klubben. Han forlot Derby i oktober 2004.

## Karriere som spiller
### Klubblag

## Karriere som manager
### Klubblag

### Midlertidig manager

## Referanser


## Eksterne lenker
*
Tropene

**Tropene** (fra gresk τροπή, *tropos*, «å snu, vende») er det geografiske området av jordkloden der klimaet i alminnelighet er tropisk. Det defineres som det området som ligger mellom vendekretsene, om lag 23°30' (23,5°) N og 23°30' (23,5°) S, med ekvator som midtlinje. Dette området, som også kalles den varme sonen, omfatter alle deler av jorden der solen står i senit minst én gang hvert år.

Tropene utgjør 39,8 % av jordens overflate og inneholder 36 % av jordens landmasse. Fra 2014 var regionen også hjemsted for 40 % av verdens befolkning, og dette tallet ble da anslått å nå 50 % innen 2050. På grunn av global oppvarming utvides værforholdene i tropene med områder i subtropene, har mer ekstreme værhendelser som hetebølger og mer intense stormer. Disse endringene i værforholdene kan gjøre visse deler av tropene ubeboelige for menneskelige samfunn.

## Referanser


## Se også
* Tropisk
Dr. Gideon Fell

**Dr. Gideon Fell** er en fiktiv hovedperson i en rekke kriminalromaner av den amerikanske forfatteren John Dickson Carr.

Dr. Fell er en eldre kulturhistoriker (først presentert som «leksikograf»), med spesiell interesse for «engelske drikkeskikker fra de eldste tider», 1600-tallets hoffintriger og heksetro, og nåtidige kriminalmysterier. Han opptrer som amatørdetektiv i samarbeid med den sindige Scotland Yard-mannen David Hadley; ofte med en yngre amerikansk mann (forelsket eller nygift) som forteller.

Som sin kollega og litterære «slektning», sir Henry Merrivale, er Fell ekspert på «det lukkede roms mysterium»: Mord som tilsynelatende ikke er mulige, fordi den drepte er sperret inne i et rom uten adgang utenfra. I romanen *Den hule mannen* (eng. *The Hollow Man*; amer. *The Three Coffins*) holder dr. Fell et foredrag om de ulike typene løsninger på et slikt problem. Her understreker han at dette er rent litterære problemer, og at han selv er en romanfigur (se metaroman).

Figuren dr. Gideon Fell er basert på forfatteren G.K. Chesterton.

## Referanser
Den uavhengige staten Kroatia

**Den uavhengige staten Kroatia** (*Nezavisna Država Hrvatska, NDH*) var en stat opprettet av Aksemaktene i april 1941 etter at Kongeriket Jugoslavia ble delt mellom Tyskland og Italia. Geografisk sett dekket det mesteparten av det moderne Kroatia, Bosnia-Hercegovina, samt noe av grenseområdet mot Slovenia. Staten ble styrt av Ustaše og kjempet en tofronts krig mot de kommunistiske partisanene og kongelojale tsjetnikene.

## Eksterne lenker
*
Tsjetniker

**Tsjetniker** (serbisk: četnici, четници) var medlemmer av en serbisk nasjonalistisk og kongelojal geriljagruppe som tok sitt navn fra en serbisk bevegelse som motsatte seg Det osmanske riket på 1800-tallet. Under andre verdenskrig benyttet også Den jugoslaviske kongelige hæren i faderlandet navnet.

Senere, blant annet under Jugoslavia-krigene, har ordet blitt brukt til å beskrive serbiske paramilitære enheter.
Den jugoslaviske kongelige hæren i faderlandet

**Den jugoslaviske kongelige hæren i faderlandet** var en geriljahær som ble grunnlagt 13. mai 1941 av Dragoljub Mihajlović. Under den andre verdenskrig oppstod det en intern krig mellom dem og partisanene. Etter store tap under Slaget på Neretva hadde de svært få ressurser igjen. Under krigen stod de på aksemaktenes side.

## Se også
*Tsjetniker
Hietzing

**Hietzing** er det 13. av Wiens 23 distrikter. 

Distriktet ligger helt vest i byen, på grensen til skogen Wienerwald. Det grenser til Liesing i sør, Meilding i øst, og Penzing og Rudolfsheim-Fünfhaus i nord. Penzing var en del av Hietzing inntil 1954. Det meste av grensen i nord formes av elven Wien. 

Tradisjonelt deles distriktet inn i seks deler: *Hietzing* (nordøst), *Unter Sankt Veit* (nordvest), *Ober Sankt Veit* (vest for Unter Sankt Veit), *Hacking* (nordvest for Ober Sankt Veit), *Lainz* (geografisk senter) og *Speising* (sør).

Lainzer Dyrehage og Schönbrunn-palasset ligger i Hietzing.

## Referanser


## Eksterne lenker
*
Sir Henry Merrivale

**Sir Henry Merrivale** er hovedperson i en rekke kriminalromaner av den amerikanske forfatteren Carter Dickson (psevdonym for John Dickson Carr).

Sir Henry har mange likheter med dr. Gideon Fell, men er på alle måter mer ekstrem. Da han første gang presenteres for leserne, er han en eldre, tykk og skallet herre (i senere fortellinger får vi vite at han ligner på Winston Churchill) med kolerisk temperament. Som statsansatt synes han forvist til et nedstøvet kontor i en øde fløy av Whitehall. I senere fortellinger antydes det at han faktisk kan være sjef for den britiske etterretningstjenesten.

I Carter Dicksons kriminalfortellinger opptrer han imidlertid som privatdetektiv med spesielt mange og gode kontakter. Han samarbeider i tett med Scotland Yard-mannen Humphrey Masters, som nærmest drives til vanvidd av den eksentriske «gamle mesters» skadefro hang til mystifisering. Som dr. Fell har han en forkjærlighet for umulige forbrytelser, helst med et skinn av det overnaturlige (som alltid får sin rasjonelle forklaring). Til tross for hans uttalte forakt for egne barn og svigerbarn, er drivkraften bak sir Henrys inngripen oftest ønsket om å løse problemer for et ungt, nyforelsket par.

Eksentrikeren Merrivale kastes ofte inn i handlingen på en komisk-dramatisk måte. Ingen Merrivale-historie er komplett uten minst én burlesk slapstick-scene. Da hjelper det godt at detektiven elsker å kle seg ut og delta i barnslige leker. Han er grenseløst selvopptatt, og har neppe helt fattet at han ikke lenger er den kjekke sportsmannen han skal ha vært på slutten av victoriatiden. Kvinner synes likevel å ha en viss sympati for ham.
Leopoldstadt

**Leopoldstadt** («Leopold-byen») er det 2. av Wiens 23 distrikter. 

Per 2001 hadde distriktet 90&nbsp;914 innbyggere fordelt på 19,27 km². Det ligger midt i hjertet av byen, og utgjør sammen distriktet Brigittenau en stor øy som omringes av Donaukanalen og Donau. Det er oppkalt etter den tysk-romerske keiseren Leopold I (1640&ndash;1705). På grunn av sin relativt høye andel jøder (38,5% i 1923, dvs før holocaust), fikk Leopoldstadt tilnavnet *Mazzesinsel* (Matzoh-øya).  

Fra 1857 til 1890 økte tallet på jødiske innbyggere i Wien fra 6000 til 146.000 slik at hovedstaden i 1890 hadde 12 % jødiske innbyggere noen som hadde stor betydning for Wiens kulturelle og politiske liv. Jødene fra Galicja slo seg stort sett ned i Leopoldstadt.

## Referanser


## Eksterne lenker
* 
* Artikkel i ''aeiou Encyclopedia'' (Engelsk)
* Leopoldstadt Online &mdash; privat prosjekt (tysk)
* Augarten-Porzellan 
* Zwi Perez Chajes School &mdash;  hjemmesiden til det jødiske gymnasiet
Aleksandar Karađorđević

**Aleksandar Karađorđević** er navnet til flere personer:

* Aleksandar av Serbia (1806–1885), prins av Serbia
* Aleksandar I av Jugoslavia (1888 – 1934), konge av Jugoslavia.
* Aleksandar av Jugoslavia (1924), prins av Jugoslavia 
* Aleksandar av Jugoslavia (1945), kronprins av Serbia 
* Aleksandar av Jugoslavia (1982), sønn av kronprins Aleksandar
Shaun Micheel

**Shaun Carl Micheel** (født 5. januar 1969) er en amerikansk golfspiller på PGA-touren. Han er født i Orlando i Florida og studerte ved Indiana University før han ble profesjonell golfspiller i 1992. Hans tidlige karriere på PGA-touren var ujevn og han måtte kjempe hardt for å beholde medlemskapet på touren. Blant hans suksesser var seieren i Singapore Open i 1998 og en seier på Nike Tour i 1999.

Da han startet i ''major''-turneringen PGA Championship i 2003 lå han på 169.-plass på verdensrankingen i golf og det var en stor overraskelse da han vant mesterskapet. Den sesongen endte han på 32.-plass på PGA-tourens pengeliste. I 2004 endte han blant de 100 beste på pengelisten for annen gang i karrieren, men han har sjelden hatt høye plasseringer i turneringene.

## Eksterne lenker
*
Draža Mihailović

**Dragoljub «Draža» Mihailović** (serbisk: Драгољуб «Дража» Михаиловић) (født 27. april 1893, død 17. juli 1946) var en serbisk general, mest kjent som lederen av Den jugoslaviske kongelige hæren i faderlandet. Han samarbeidet med Nazi-Tyskland under andre verdenskrig. Han deltok også i første verdenskrig.

USAs president Harry S. Truman tildelte Mihailović *[[Legion of Merit]]* for hans innsats da han reddet 500 amerikanske soldater under andre verdenskrig.

Etter krigen gikk han i dekning, men ble omsider fanget, dømt til døden for krigsforbrytelser og henrettet av partisanene som hadde kommet til makta. 

## Referanser
John Newman

:*Se også: [[John Henry Newman]], teolog.*

**John Newman** (født 13. desember 1933 i Hereford, Herefordshire, England) er en tidligere engelsk fotballspiller og fotballmanager. Han spilte for fire engelske fotballklubber, og han var også manager for fire engelske fotballklubber. 

## Biografi
John Newman startet sin fotballkarriere i Birmingham City der han var med på å vinne 2. divisjon i 1954/55 sesongen, og han spilte også i FA-cupfinalen i 1956. Han forlot Birmingham og gikk til Leicester City for å få mer spilletid før han spilte åtte år for Plymouth Argyle. Han avsluttet fotballkarrieren i Exeter City. 

I april 1969 takket han ja til å bli spillende manager i Exeter City, og han var manager for Exeter fram til 1976 da han ble ny manager for Grimsby Town. I januar 1982 ble han manager for Derby County, men dette engasjementet tok slutt ti måneder senere da han fikk sparken. Fra mars 1983 til oktober 1987 var han manager for Hereford United.

Newman har etter tiden som manager i Hereford vært asisterende manager i York City og Notts County, talentspeider i Mansfield Town samt rådgiver for John Barton da han var manager i Worcester City.

## Karriere som spiller
### Klubblag

## Karriere som fotballmanager
### Klubblag

## Referanser


## Kilder
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1

## Eksterne lenker
*
Vesta (gudinne)

**Vesta** er i romersk mytologi en jomfrugudinne som beskyttet arnen og ildstedet, hjemmet og familien. Hennes tilstedeværelse i romersk religion ble symbolisert av den ilden som brant i hennes arne og templer. Hennes nærmeste ekvivalent i gresk mytologi er Hestia.

## Etymologi
I henhold til Georges Dumézil (1898–1986), en fransk filolog og forsker i komparativ mytologi, er navnet til gudinnen avledet fra indoeuropeiske rotordet **(e)eu-*, forsterket til **(e)uee* og med et tillegg av en «s». Dette forsterkede rotordet har to mulige former: **(e)eu-s*, som kan bli funnet i greske *heuei*, latinske *urit*, *ustio* og vediske *osathi*, og som samtlige har betydningen «å brenne», «brenning». Det andre er **(e)u-ee* som er funnet i latinske *Vesta*, greske *Hestia*, tilsvarende med gallisk *visc*, «ild».

## Teologien

Vesta var gudinne for Romas ild. Dumezil har trukket en sammenligning mellom romerske religiøse oppfatninger og ritualer med tilsvarende aspekter i vedisk religion. Offerritualer i vediske India krevde tilstedeværelsen av tre ilder, to av dem vesentlige.

Den såkalte huseierens arnested som markerte forbindelsen til jorden av den som ofret, er opprinnelsen til alt i den rituelle handling. I vedisk ritual må en slik form for ild være rund som jorden selv. Offerilden som er i helligdommen må være kvadratisk ettersom dens hensikt er å rette offeret til himmelen i form av røyk.

Det er bemerkelsesverdig at den hellige ilden sto for og representerte den jordiske opprinnelse måtte kun bli antent ved friksjonen fra to treplanker, en av den arbor felix, antagelig eik. Vann var ikke tillatt i de indre *aedes*, og ble fraktet av vestalinnene i bøtter kalt *futiles* og som hadde en liten fot som gjorde dem ustabile. Vesta var et symbol på og en beskytter av Roma, og dets sted, arnen til den store romerske familie.

## Vestaprestinner
Vestalinnene, Vestas jomfruprestinner, voktet gudinnens ild i hennes templer. Hver 1. mars ble ilden fornyet, og den brant helt fram til år 391 e.Kr. da keiser Theodosius la ned forbud mot all annen religionsdyrkelse enn den kristne. En av de vestalinnene som er nevnt i mytologien var Rhea Silvia som guden Mars befruktet og som siden fødte Romulus og Remus, de legendariske grunnleggerne av Roma.

Vestalinnene hadde fulltids sysselsetting som prestinner i romersk religion. De ble rekruttert fra patrisierklassen og måtte opprettholde absolutt kysk jomruelighet i 30 år. Det var på grunn av dette at vestalinnene ble kalt for vestajomfruene. De kunne ikke vise større egennytte og de hadde absolutt forbud mot å la ilden dø ut. De levde sammen i et hus i nærheten av Forum (*Atrium Vestæ*), overvåket av Pontifex Maximus, ypperstepresten. For å bli vestaline ble en ung kvinne juridisk fristilt fra hennes fars autoritet som prinsippet eide sin hustru og barn under romersk lov. Hun måtte deretter sverge en ed på kyskhet som skulle vare i 30 år, og denne eden var så hellig at om det ble brutt ville hun ble gravlagt levende i *Campus Sceleris* («Ondskapens marker»). I gjenytelse hadde vestajomfruene uavhengighet og mange privilegier som andre kvinner ikke hadde.

## Referanser


## Se også
* Vestalinnene
Dobbel sjalupp

**Dobbelt sjalupp** var under den store nordiske krig 1700-1720 det minste selvstendige krigsskipet, men var i virkeligheten bare en forstørret robåt med høy bekledning på akterskipet og et delvis dekk i forskipet.

Robåten hadde 24 par årer og en besetning på 50 mann, og kunne dessuten være til assistanse i innaskjærs krigføring som overraskelsesangrep med sin bevæpning som besto av et varierende antall småkalibrert skyts, mest vanlig svingbass. Større stevnskyts opptil 2-pund kunne monteres, men større kanoner kunne ikke brukes på en lettkonstruert båt, så denne var forgjengeren for kanonsjaluppen som først kom i bruk på slutten av 1700-tallet. Dobbelte sjalupper kunne ikke forvolde skade på større krigsskip, og måtte bruke sin bestykning på myke mål som personell.
Valencia CF

**Valencia Club de Fútbol** bedre kjent som **Valencia CF** eller bare Valencia er en spansk fotballklubb fra Valencia som spiller i den øverste divisjonen i Spania, Primera División. Klubben ble stiftet i 1919.

Hjemmebanen til klubben er Estadio Mestalla som har 56&nbsp;000 sitteplasser, den ble åpnet i 1924. Valencia holder på å bygge nytt stadion som har kapasitet på 75&nbsp;000
Den nye skal hete Estadi Nou Mestalla.

Valencia FC vant det spanske seriemesterskapet for 6. gang i 2004, det var deres andre mesterskap på tre år. I 2008 vant de den spanske cupen etter 3-1 seier over Getafe CF.

Basert på inntekter i 2004&ndash;2005 sesongen var Valencia CF den 19. rikeste fotballklubben i verden. Etter 2007 sesongen har Valencia slitt med økonomien, og klubben ble i 2010 nødt til å selge stjernespillere. 
 

## Meritter
* Primera División 
** Vinner (6): 1941-42, 1943-44, 1946-47, 1970-71, 2001-02, 2003-04
* Copa del Rey
** Vinner (8): 1940-41, 1948-49, 1953-54, 1966-67, 1978-79, 1998-99, 2007-08, 2018-19
* Spansk Super Cup 
** Vinner (2): 1949, 1999-2000
* Messebycupen 
** Vinner (2): 1961-62, 1962-63
* UEFA-cupen 
** Vinner (1): 2003/2004
* Cupvinnercupen 
** Vinner (1): 1979-80
* UEFA Super Cup 
** Vinner (2): 1980, 2004
* Tapende finalist i mesterligaen i 2000 og 2001 mot Real Madrid (3-0) og Bayern München (1-1 etter ordinær tid og ekstra omg., 5-4 til Bayern etter straffekonkurranse).

## Spillerstall
Oppdatert 24. januar 2026.

### Utlånte spillere

## Kjente spillere som har spilt for klubben

## Nordmenn som har spilt for Valencia
*  John Carew
*  Dag Alexander Olsen

## Se også
* ValenciaNorge
* Chescandinavia &ndash; Skandinavisk supporterklubb

## Referanser


## Eksterne lenker
* 
* Skandinavisk supportergruppe 
* Norges Valencia CF nettsted
Kaada

**John Erik Kaada** (født 1975) er en norsk musiker. Han er soloartist under navnet **Kaada**, medlem av bandet Cloroform og duoen Kaada/Patton og filmmusikkomponist.

Debutalbumet hans, *[[Thank You for Giving Me Your Valuable Time]]* ble utgitt i Norge i 2001, og senere utgitt i USA på Mike Pattons plateselskap, Ipecac 25. februar 2003. Siden da har han gitt ut *[[Romances (Kaada/Patton album)|Romances]]* i samarbeid med Patton i 2004, DVD-en *[[Kaada/Patton Live]]* i 2007 og soloalbumene *[[Music for Moviebikers]]* i juli 2006 og *[[Junkyard Nostalgias]]* i 2009. Han fikk Alarmprisen 2003 i klassen årets video for videoen til «No You Don't», regissert av .

I tillegg til utgivelsene under artistnavnet Kaada har han komponert filmmusikk. Han fikk Amandakomiteens gullklapper for musikken til filmen *[[Mongoland]]* under Amandaprisen 2002 og Kanonprisen 2007 i klassen beste filmmusikk for *[[O' Horten]]*.

## Utvalgt diskografi
### Soloalbum
* 2001 – *[[Thank You for Giving Me Your Valuable Time]]*
* 2004 – *[[MECD]]*
* 2006 – *[[Music for Moviebikers]]*
* 2009 – *[[Junkyard Nostalgias]]*
* 2012 – *Kaada And The Late Bloomers In Concert*
* 2018 – *[[Closing Statements]]*
* 2021 – *Misinterpretations*
* 2022 – *And If In A Thousand Years*

### Filmmusikk-utgivelser
* 2007 – *[[Natural Born Star (filmmusikk)|Music from the Motionpicture Natural Born Star]]*
* 2008 – *[[O'Horten (filmmusikk)|Music from the Motionpicture O' Horten]]*

### [[Kaada/Patton]]-utgivelser
* 2004 – *[[Romances (Kaada/Patton album)|Romances]]*
* 2007 – *[[Kaada/Patton Live]]* - DVD
* 2016 – *[[Bacteria Cult]]*

### Cloroform-utgivelser
* 1998 – *[[Deconstruction]]*
* 1999 – *[[All-Scars]]*
* 2000 – *[[Do the Crawl|Do The Crawl]]*
* 2001 – *[[Scrawl (album)|Scrawl]]*
* 2003 – *[[Hey You Let’s Kiss|Hey You Let's Kiss]]*
* 2005 – *[[Cracked Wide Open]]*
* 2007 – *[[Clean (album)|Clean]]*
* 2016 – *[[Grrr]]*

### Filmografi komponist

## Priser og nominasjoner
* Nominert til Spellemannprisen 2001 i klassen rock for *[[Thank You for Giving Me Your Valuable Time]]*
* Amandaprisen 2002 i klassen Amandakomiteens gullklapper for musikken til *[[Mongoland]]*
* Alarmprisen 2003 i klassen årets video for «No You Don't»
* Nominert til Edvard-prisen 2004 i klassen musikk til annen kunstart for filmmusikken til*7. himmel*
* Kanonprisen 2007 i klassen beste filmmusikk for *[[O' Horten]]*
* Nominert til Kanonprisen 2007 i klassen beste filmmusikk for *[[Natural Born Star (filmmusikk)|Natural Born Star]]*
* Nominert til Amandaprisen 2008 i klassen beste musikk for *[[Natural Born Star (filmmusikk)|Natural Born Star]]*
* Nominert til Kanonprisen 2010 i klassen beste filmmusikk for *[[Hjem til jul (film)|Hjem til jul]]*
* Nominert til Kanonprisen 2014 i klassen beste filmmusikk for *[[1001 gram]]*
* Nominert til Amandaprisen 2015 i klassen beste musikk for *[[1001 gram]]*
* Nominert til Gullruten 2017 i klassen beste originalmusikk for *Oppfinnaren*
* Nominert til Gullruten 2019 i klassen beste originalmusikk for *[[ZombieLars]]*

## Referanser


## Eksterne lenker
* 
* 
*
Republikken Užice

**Republikken Užice** var en kortvarig liten republikk som eksisterte høsten 1941 i Serbia under andre verdenskrig. Republikken ble etablert av partisaner og hovedstaden var byen Užice.

Republikken var lokalisert mellom Valjevo–Bajina Bašta-linjen i nord, elvene Drina i vest og Zapadna Morava i øst, og Raška-regionen i sør, og bestod av stort sett hele det vestlige Serbia, et område på  til  km², avhengig av hvilke kilder man benytter. Kildene spriker også hva gjelder anslått innbyggertall. Fra mer enn  innbyggere  til nærmere 1 million.

I november 1941 okkuperte tyskerne igjen dette området og partisanene rømte vestover mot Bosnia, Sandžak og Montenegro.

Republikken var aldri internasjonalt anerkjent.

## Referanser
Luce County

**Luce County** er et fylke i den amerikanske delstaten Michigan. Det ligger øst på den nordlige halvøya (Upper Peninsula) ved Øvresjøen (Lake Superior) og det grenser mot Chippewa County i øst, Mackinac County i sør, Schoolcraft County i sørvest og mot Alger County i vest.

Luce Countys totale areal er 4&nbsp;952 km² hvorav 2&nbsp;613 km² er vann. I 2000 hadde fylket 7&nbsp;024 innbyggere og administrasjonssenteret ligger i byen Newberry. 

Fylket ble grunnlagt i 1887 av land fra fylkene Chippewa og Mackinac County og det har fått sitt navn etter guvernør Cyrus G. Luce. 

## Eksterne lenker
*
Landstraße

**Landstraße** (*landevei*) er det tredje av Wiens 23 distrikter.

Pr 2001 hadde distriktet 81.281 innbyggere, fordelt på 7,42 km². Det har eksistert siden ca. år 1200. I 1192 ble Rikard Løvehjerte fanget i dette området (Erdberg) etter sitt mislykkede tredje korstog. 

For turister er distriktet mest kjent for sitt 1700-tallsslott og palasset Belvedere, boligen til prins Eugene av Savoia. I dag brukes palasset som galleri. En annen bolig ble bygd av den russiske utsendingen til Wien, Grev Andreas Razumovsky. Et nyere innslag av interesse er *Hundertwasserhaus,* en boligblokk med leiligheter som er tegnet av Friedensreich Hundertwasser. 

Den østerrikske embedsmannen Metternich (1773&ndash;1859) bemerket en gang at «Balkan begynner ved Rennweg» &ndash; Rennweg var den gang hovedveien ut av Wien mot øst.


  Wien - Schloss Belvedere, oberes (1).JPG|Palasset Belvedere.


## Referanser
La Rotonda

**La Rotonda**, egentlig **Villa Capra**, er et bygg i utkanten av Vicenza designet av den italienske renessansearkitekten Andrea Palladio. Det ble i 1994 tatt med på UNESCOs liste over Verdensarven.
La Rotonda ligger i utkanten av Vicenza.
Villaen er kanskje den mest kjente av alle Palladios villaer, selv om Palladio selv plasserte den blant sine palasser i sin omtale av den i *[[I Quattro Libri dell'Architettura|Quattro Libri]]*. Villaen ligger på en høyde med vidt utsyn. Den er bygget rundt en sentral hall som strekker seg opp til kuppelen. Både innvendig og utvendig er den sterkt preget av symmetri.

Det ble bygget til Paolo Almerico. Palladios design er fra 1566, og ble ferdigstilt av Palladios elev Scamozzi for brødrene Odorico og Marco Capra.

Palladio skriver: 
*Plasseringen er blant de behageligste og deiligste det er mulig å finne ettersom den ligger på en liten høyde som det er lett å komme opp til; på den ene siden er den badet av den seilbare elven Bacchiglione, og på de andre sidene er omgitt av andre behagelige høyder som ligner ett stort teater og er fullstendig oppdyrket og full av vidunderlige frukter og utmerkede viner; så, ettersom den nyter de vakreste utsyn på alle sider, noen begrensede, andre strekker seg videre, og ytterligere andre som strekker seg til horisonten, har loggiar blitt bygget på alle fire sider; under gulvet på disse loggiaene og hallen er det rom for bruk av tjenerne. Hallen er i midten og er sirkulær og mottar lys ovenfra. De små rommene er adskilt. Over de store rommene, som har hvelv med høyder bestemt etter den første metode, er det ett sted hvor det er mulig å vandre rundt hallen, femten og en halv fot bred. På endene av sokkelen som støtter trappene til loggiaene er det statue av mesteren Lorenzo Vicentino, en utmerket skulptør.*

## Kilder

## Eksterne lenker
* Centro Internazionale di Studi di Architettura Andrea Palladio Fondazione (engelsk og italiensk)